సిద్ధబాబా దేవాలయం

సిద్ధబాబా దేవాలయం, నేపాల్ దేశంలోని ఒక హిందూ దేవాలయం. నేపాల్ లోని పాల్ప జిల్లా బుత్వాల్ నగరానికి సమీపంలోని ఈ దేవాలయంలో శివుడు కొలువైవున్నాడు. నేపాల్ లోని పాల్ప, రూపాందేహి జిల్లాల హిందువులు ఎక్కువగా ఈ దేవాలయాన్ని సందర్శిస్తారు. ఒక వ్యక్తి కోరిక నెరవేరినప్పుడు పావురాన్ని విడిచిపెట్టే సంప్రదాయం ఇక్కడ ఉంది. ఈ సంప్రదాయం వల్ల ఈ దేవాలయం చుట్టూ పెద్ద సంఖ్యలో పావురాలు ఉంటాయి.

శని, సోమవారాలు, వివిధ మతపరమైన పండుగలలో శివునికి ప్రత్యక్షంగా, పరోక్షంగా అనుసంధానించబడిన రోజులలో ఈ సిద్ధబాబా దేవాలయంలో పూజలు చేస్తారు. శివరాత్రి పర్వదినాలలో పెద్ద సంఖ్యలో హిందువులు పూజల కోసం దేవాలయానికి వెళతారు.

ప్రదేశం 
సిద్ధబాబా దేవాలయం నేపాల్‌లోని పాల్పా జిల్లాలోని దోభన్-5లో ఉంది. ఇక్కడికి 2 కి.మీ.ల సమీపంలో బుట్వాల్ సబ్-మెట్రో నగరం ఉంది. టినౌ నదికి ఎడమ వైపు ఉంది.

దేవాలయానికి సమీపంలో చిడియా ఖోలా అనే చిన్న నది ప్రవహిస్తుంది. తీర్థయాత్ర ఈ నదిలోని నీటిని పవిత్రంగా భావిస్తారు.

చరిత్ర 
పురాణాల ప్రకారం, ఈ దేవాలయం బిక్రమ్ సంబాత్‌ను ప్రారంభించిన రాజు విక్రమాదిత్య అన్న భర్తృహరి రాజు తపస్సు చేసిన ప్రదేశంగా ఇక్కడి స్థానికుల నమ్మకం.

సమీప పరిసరాలు 
శివుడితోపాటు ఈ దేవాలయంలో గణేష్, నాగదేవత, మానస దేవి, బిశ్వకర్మ వంటి ఇతర దేవతలు కూడా ఉన్నారు. ఆలయం లోపల అఖండ ధుని (నిరంతర పవిత్ర అగ్ని) ఉంది. ఆలయ ప్రాంగణంలో ధర్మశాల (విశ్రాంతి గృహం), శ్రాద్ధం, పార్కింగ్ స్థలాలు, ఇతర ప్రజా సౌకర్యాలు ఉన్నాయి.

మూలాలు

వెలుపలి లంకెలు 

నేపాల్ లోని దేవాలయాలు
హిందూ దేవాలయాలు, నేపాల్